Primarii cer banii cheltuiți din bugetul local pentru pandemie. Multe proiecte ar putea întârzia.
240 de milioane de euro au cheltuit administrațiilor locale pentru lupta anti-Covid. Cîțu așteaptă fondurile europene pentru a rambursa banii primăriilor. Emil Boc: Am primit 20% din cât am cheltuit pentru pandemie.
Dacă aștepți investiții în infrastructura locală, să știi că multe proiecte ar putea întârzia. Asta pentru că primarii au stors bugetele locale pentru a lupta cu pandemia. Și nu vorbim despre un milion-două, ci de 200 de milioane de euro. Acum, primarii vor banii înapoi de la premierul Florin Cîțu."Avem 240 de milioane de euro cheltuiți în 2020 pe ceea ce înseamnă pandemie. Am primit 40 de milioane înapoi, deci 20% din cât am cheltuit", a spus Emil Boc.De cealaltă parte, premierul Cîțu promite că banii vor fi rambursați din fonduri europene. Primarii speră că nu se vor trezi în aceeași situație și cu banii pe care îi scot din buzunare pentru campania de vaccinare."Din etapa anterioară, din carantină noi am mai rămas datori, de fapt statul statul a rămas față de noi cu aproximativ 200 de milioane de euro pe care nu i-am putut recupera la nivel național. Sperăm ca în etapa de vaccinare să nu mai trecem prin același exercițiu", spune şi Mihai Chirica, primarul Iaşiului.